Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: (1) A konzuli védelem részletes szabályairól szóló 17/2001. (XI. 15.) KüM rendelet (a továbbiakban: R.) 7. § (2) bekezdése
Paragraph Index: 913

(3) Ha az azonnali anyagi segítségnyújtás elmulasztása miatt a konzuli védelemre szoruló személy biztonsága vagy egészsége közvetlenül veszélybe kerülne, vagy a késedelem súlyos érdeksérelmet okozna, úgy a közvetlen veszély elhárításához szükséges mértékben és formában nyújtható anyagi segítség a magyar állampolgárokra vonatkozó szabályok szerint. A megtett intézkedésekrõl, a képviselet nélküli uniós polgárnak nyújtott konzuli kölcsön mértékérõl és módjáról, továbbá a segítségnyújtás indokául szolgáló körülményekrõl utólag, de a lehetõ legrövidebb idõn belül – a Külügyminisztérium egyidejû értesítése mellett – tájékoztatni kell a tagállami konzuli hatóságot. A kölcsön visszafizetésére meghatározott határidõ eredménytelen eltelte esetén a Külügyminisztérium megkeresi a képviselet nélküli uniós polgár állampolgársága szerinti tagállami konzuli hatóságot a kölcsön összegének megtérítése céljából. Errõl a konzuli tisztviselõ a kölcsön nyújtásával egyidejûleg tájékoztatja a képviselet nélküli uniós polgárt.”

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes